Alle bankerne beder om adgang til dine skatteoplysninger via e-skat. Her giver du adgang via NemID, så bankerne kan verificere din indkomst. Derudover beder bankerne om yderligere information i form af eksempelvis dine seneste betalingsoversigter og/eller kontoudtog. Det er forskelligt, hvad bankerne skal bruge, men du bliver informeret om det, når du vælger et tilbud.